VIIENDA KOOSSEISU

OTSUS

Haapsalu,		26. jaanuar 2007 nr 94

Munitsipaaleluruumi nimetamine
sotsiaaleluruumiks (Rüütli 8a-3, Haapsalu)

Seoses linna vajadusega sotsiaaleluruumide järgi ning arvestades asjaolu, et nimetatud eluruumi ei ole väiksuse tõttu otstarbekas eraldada teistele subjektidel, kelle eluruumivajadus ei ole sotsiaalse iseloomuga ja juhindudes Haapsalu Linnavolikogu 22.12.2006 määruse nr 25 “Munitsipaaleluruumide valdamise, kasutamise ja käsutamise kord” § 2 lg 2, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:
1.	Nimetada munitsipaaleluruum aadressiga Rüütli 8a-3, Haapsalu (pliidiga kööktuba, üldpind 15,5 m², külm vesi, puudub kanalisatsioon, korteris teostatud sanitaarremont) sotsiaaleluruumiks.
2.	Otsus jõustub avalikustamisega.
3.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees